RaptorDB - the Document Store - CodeProject 10,446,425 members (62,319 online) Workspaces Home
Last Visit: 31-Dec-99 18:00 Last Update: 7-Mar-14 19:20Refresh« Prev1234567891011 Next » Laat sy Liefde jou Lei: Laat God jou laste dra - www.bybelkennis.co.za
Laat sy Liefde jou Lei: Laat God jou laste dra – Milanie Vosloo
Laat God jou laste dra!
Kom na My toe, julle almal wat moeg is en swaar laste dra, en Ek sal julle lewens verkwik. Matteus 11:28
Jy is vróú. juis daarom beleef jy baie dinge in die lewe met intensiteit en stoei jy soms met ‘n klomp bagasie in jou lewe. Wanneer Jesus vra dat ons ons laste vir Hom moet gee, bedoel Hy ook die volgende:
Wanneer ons met ons tipies vroulike skuldgevoelens stoei, sê Hy in sy liefde: Gee vir My elkeen van jou skuldigvoel-gedagtes, Ek wil dit vir jou dra en in die plek daarvan vir jou ‘n bondel vol sagte vrede gee.
As jy in tye van pyn en hartseer stoei, sê Hy: Kom stort jou seer by My uit. Sit jou kop op my skouer en ervaar hoe ek jou met groot teerheid toevou … en aan jou heling bring.
As ons voel of ons lewens maar net nie suiwer en optimaal is nie, hoor ons ons Vader sê: Lê jou opstandige wil en persoonlike belang af en maak my wil joune. Dan sal jy oorvloedig leef!
En wanneer ons sukkel met gevoelens van irritasie, wraak en bitterheid, vra Hy: My kind, gee daardie afbrekende gedagtes vir My sodat ek aan jou ‘n hart van vergifnis en liefde kan gee.
Gee vandag – sonder huiwering – al die dinge waarmee jy so stoei, eenvoudig vir Hom en laat toe dat sy liefde aan jou ‘n lewe van oorvloed gee.
Here Jesus, neem my las en gee my ú las: die een wat lig is asseblief.